CELEX: 32017D0258
Language: sl
Date: 2017-02-13 00:00:00
Title: Izvedbeni sklep Komisije (EU) 2017/258 z dne 13. februarja 2017 o nekaterih revidiranih ciljih uspešnosti in ustreznih ukrepih, vključenih v nacionalni načrt ali načrt funkcionalnih blokov zračnega prostora, ki ga je Švica predložila v skladu z Uredbo (ES) št. 549/2004 Evropskega parlamenta in Sveta, ki niso ustrezni glede na vseevropske cilje uspešnosti za drugo referenčno obdobje, in o določitvi obveznosti za korektivne ukrepe (notificirano pod dokumentarno številko C(2017) 728) (Besedilo velja za EGP. )

15.2.2017   
            
            
               SL
            
            
               Uradni list Evropske unije
            
            
               L 38/71
            
         IZVEDBENI SKLEP KOMISIJE (EU) 2017/258
   z dne 13. februarja 2017
   o nekaterih revidiranih ciljih uspešnosti in ustreznih ukrepih, vključenih v nacionalni načrt ali načrt funkcionalnih blokov zračnega prostora, ki ga je Švica predložila v skladu z Uredbo (ES) št. 549/2004 Evropskega parlamenta in Sveta, ki niso ustrezni glede na vseevropske cilje uspešnosti za drugo referenčno obdobje, in o določitvi obveznosti za korektivne ukrepe
   
      
         (notificirano pod dokumentarno številko C(2017) 728)
      
   
   (Besedilo v francoskem, italijanskem in nemškem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Sporazuma med Evropsko skupnostjo in Švicarsko konfederacijo o zračnem prometu (v nadaljnjem besedilu: Sporazum) (1),
   ob upoštevanju Uredbe (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (2) in zlasti člena 11(3)(c) Uredbe,
   ob upoštevanju Izvedbene uredbe Komisije (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja (3) ter zlasti člena 15(3) Uredbe,
   ob upoštevanju naslednjega:
   
               (1)
            
            
               V skladu z Uredbo (ES) št. 549/2004, kakor je vključena v Sporazum, morajo države članice in Švica sprejeti nacionalne načrte ali načrte funkcionalnih blokov zračnega prostora (v nadaljnjem besedilu: FAB), vključno z obvezujočimi nacionalnimi cilji ali cilji na ravni FAB, pri čemer morajo zagotoviti skladnost z vseevropskimi cilji uspešnosti. Poleg tega navedena uredba določa, da mora Komisija oceniti skladnost navedenih ciljev na podlagi meril za oceno iz člena 11(6)(d). Podrobna pravila o tem so bila določena v Izvedbeni uredbi (EU) št. 390/2013.
            
         
               (2)
            
            
               Vseevropski cilji uspešnosti na ključnih področjih uspešnosti glede varnosti, okolja, zmogljivosti in stroškovne učinkovitosti za drugo referenčno obdobje (2015–2019) so bili sprejeti z Izvedbenim sklepom Komisije 2014/132/EU (4).
            
         
               (3)
            
            
               Komisija je 30. junija 2015 sprejela Izvedbeni sklep (EU) 2015/1056 (5) o neskladnosti nekaterih ciljev uspešnosti, ki jih je predložila Švica, z vseevropskimi cilji uspešnosti in o določitvi priporočil za revizijo navedenih ciljev na ključnih področjih uspešnosti glede zmogljivosti in stroškovne učinkovitosti.
            
         
               (4)
            
            
               Švica je 2. julija 2015 predložila revidiran nacionalni načrt ali načrt funkcionalnih blokov zračnega prostora, vključno z revidiranimi cilji uspešnosti.
            
         
               (5)
            
            
               Organ za oceno uspešnosti, ki je v skladu s členom 3 Izvedbene uredbe (EU) št. 390/2013 zadolžen za pomoč Komisiji pri izvajanju načrta izvedbe, je Komisiji 15. oktobra 2015 predložil poročilo o oceni.
            
         
               (6)
            
            
               Ocena revidiranih ciljev uspešnosti glede njihove skladnosti z vseevropskimi cilji uspešnosti je bila opravljena na podlagi enakih meril in metodologij za oceno, ki so bili uporabljeni pri oceni prvotno predloženih ciljev uspešnosti, in z upoštevanjem ustreznih ukrepov, ki jih je Švica sprejela za zagotavljanje skladnosti ciljev uspešnosti z vseevropskimi cilji uspešnosti.
            
         
               (7)
            
            
               Za ključno področje uspešnosti glede zmogljivosti je bila v skladu z načeli iz točke 4 Priloge IV k Izvedbeni uredbi (EU) št. 390/2013 ocenjena skladnost revidiranih ciljev, ki jih je predložila Švica, kakor je določeno v načrtu izvedbe FABEC, za zamudo upravljanja pretoka zračnega prometa (ATFM) na zračni poti, pri čemer so bile uporabljene ustrezne referenčne vrednosti FAB za zmogljivost, ki – če se uporabijo – na ravni Unije zagotavljajo, da je izpolnjen vseevropski cilj uspešnosti. Izračuna jih upravitelj omrežja, določene pa so v najnovejši različici načrta delovanja omrežja (2014–2018/2019). Navedena ocena je pokazala, da navedeni cilji niso v skladu z ustreznimi referenčnimi vrednostmi in zato niso skladni z ustreznim vseevropskim ciljem uspešnosti. Poleg tega so ustrezni ukrepi Švice nezadostni, ker nimajo konkretnih časovnih smernic s posebnimi mejniki in so zato neustrezni glede na revizijo ciljev, ki bi jih bilo treba doseči.
            
         
               (8)
            
            
               Za ključno področje uspešnosti glede stroškovne učinkovitosti so bili v skladu z načeli iz točke 5 v povezavi s točko 1 Priloge IV k Izvedbeni uredbi (EU) št. 390/2013 ocenjeni cilji, izraženi v ugotovljenih stroških na enoto na zračni poti, ki jih je predložila Švica, kakor je določeno v načrtu izvedbe FABEC, ob upoštevanju trenda ugotovljenih stroškov na enoto na zračni poti v drugem referenčnem obdobju ter v skupnem času prvega in drugega referenčnega obdobja (2012–2019), števila enot storitev (napovedi glede prometa) in ravni ugotovljenih stroškov na enoto na zračni poti v primerjavi z državami članicami s podobnim delovnim in gospodarskim okoljem. Navedena ocena je pokazala, da navedeni revidirani cilji še vedno niso skladni z ustreznim vseevropskim ciljem uspešnosti iz razlogov, navedenih v nadaljevanju. Poleg tega so ustrezni ukrepi Švice nezadostni, ker nimajo konkretnih časovnih smernic s posebnimi mejniki in so zato neustrezni glede na revizijo ciljev, ki bi jih bilo treba doseči.
            
         
               (9)
            
            
               Revidirani cilji Švice temeljijo na načrtovanem zmanjšanju ugotovljenih stroškov na enoto na zračni poti v drugem referenčnem obdobju v povprečju za 1,4 % na leto. To je precej manj od ciljnega zmanjšanja povprečnih ugotovljenih stroškov na enoto na zračni poti na ravni Unije v drugem referenčnem obdobju (– 3,3 % na leto). Poleg tega se načrtovani ugotovljeni stroški na enoto na zračni poti v skupnem času prvega in drugega referenčnega obdobja ne zmanjšujejo v skladu s trendom na ravni Unije (– 0,8 % v primerjavi z – 1,7 %). Cilj za leto 2019 temelji na načrtovanih ugotovljenih stroških na enoto na zračni poti v letu 2019, ki so bistveno višji (+ 28,1 %) od povprečnih ugotovljenih stroškov na enoto na zračni poti v državah članicah s podobnim delovnim in gospodarskim okoljem, kot ga ima Švica, in so za okoli 38 % višji od vseevropskega cilja uspešnosti v letu 2019. Poleg tega so načrtovani ugotovljeni stroški na enoto na zračni poti za leto 2015 za 4,1 % višji od dejanskih stroškov iz leta 2014. Švica pri revidiranju ciljev ni znižala ugotovljenih stroškov na zračni poti, temveč samo zvišala napoved prometa, izraženega v enotah storitev.
            
         
               (10)
            
            
               Zato je primerno, da Komisija izda sklep o potrebi po korektivnih ukrepih, ki jih morajo sprejeti zadevne države članice za zagotovitev, da njihovi nacionalni nadzorni organi predlagajo revidirane cilje uspešnosti, ki odpravljajo preostale neskladnosti, ugotovljene v tem sklepu. Za področje glede stroškovne učinkovitosti bi bilo treba določiti predlog za takšne korektivne ukrepe skladu s členom 15(4) Izvedbene uredbe (EU) št. 390/2013 ob upoštevanju razlogov za ugotovljene pomanjkljivosti in ustreznih vseevropskih ciljev uspešnosti. V skladu z Uredbo (ES) št. 549/2004, vključeno v Sporazum, in Izvedbeno uredbo (EU) št. 390/2013 bi morala Švica poleg sprejetja korektivnih ukrepov Komisiji sporočiti, kateri elementi kažejo na skladnost s tem sklepom. Oboje bi morala Komisiji sporočiti v dveh mesecih po uradnem obvestilu o tem sklepu.
            
         
               (11)
            
            
               Da bi se odpravile neskladnosti v zvezi s ključnim področjem uspešnosti glede zmogljivosti, bi bilo treba zagotoviti, da korektivni ukrepi vodijo do revidiranih ciljev uspešnosti, ki so v skladu z referenčnimi vrednostmi FAB za zmogljivost, določenimi v načrtu delovanja omrežja.
            
         
               (12)
            
            
               Da bi se odpravile neskladnosti v zvezi s ključnim področjem uspešnosti glede stroškovne učinkovitosti, bi bilo treba zagotoviti, da korektivni ukrepi vodijo do revidiranih ciljev uspešnosti.
            
         
               (13)
            
            
               Komisija se je v skladu s členom 19(2) Sporazuma o tem sklepu posvetovala s Švico.
            
         
               (14)
            
            
               Odbor za enotno evropsko nebo ni podal mnenja. Potreben je bil izvedbeni akt, zato je predsednik odboru za pritožbe predložil osnutek izvedbenega akta v nadaljnjo obravnavo. Odbor za pritožbe ni podal mnenja –
            
         SPREJELA NASLEDNJI SKLEP:
   Člen 1
   Cilji uspešnosti na ključnih področjih uspešnosti glede zmogljivosti in stroškovne učinkovitosti, navedeni v Prilogi I, in ustrezni ukrepi, vključeni v revidiran načrte izvedbe FABEC, ki ga je Švica predložila v skladu z Uredbo (ES) št. 549/2004, niso ustrezni glede na vseevropske cilje uspešnosti za drugo referenčno obdobje iz Izvedbenega sklepa 2014/132/EU.
   Člen 2
   Švica glede FABEC sprejme korektivne ukrepe glede ciljev uspešnosti na ključnem področju uspešnosti glede zmogljivosti in stroškovne učinkovitosti, pri čemer upošteva predlog iz Priloge II.
   Člen 3
   Ta sklep je naslovljen na Švicarsko konfederacijo.
   
      V Bruslju, 13. februarja 2017
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 114, 30.4.2002, str. 73.
   
      (2)  UL L 96, 31.3.2004, str. 1.
   
      (3)  UL L 128, 9.5.2013, str. 1.
   
      (4)  Izvedbeni sklep Komisije 2014/132/EU z dne 11. marca 2014 o vzpostavitvi vseevropskih ciljev uspešnosti za mrežo za upravljanje zračnega prometa in mejnih vrednosti opozarjanja za drugo referenčno obdobje 2015–2019 (UL L 71, 12.3.2014, str. 20).
   
      (5)  Izvedbeni sklep Komisije (EU) 2015/1056 z dne 30. junija 2015 o neskladnosti določenih ciljev, vključenih v nacionalni načrt ali načrt funkcionalnega bloka zračnega prostora, ki ju je Švica predložila v skladu z Uredbo (ES) št. 549/2004 Evropskega parlamenta in Sveta, z vseevropskimi cilji uspešnosti za drugo referenčno obdobje in o določitvi priporočil za revizijo navedenih ciljev (UL L 171, 2.7.2015, str. 18).
   
      PRILOGA I
      
         Cilji uspešnosti na ključnih področjih uspešnosti glede zmogljivosti in stroškovne učinkovitosti, vključeni v revidirani nacionalni načrt ali načrt funkcionalnih blokov zračnega prostora, ki ga je Švica predložila v skladu z Uredbo (ES) št. 549/2004, ki niso ustrezni glede na vseevropske cilje uspešnosti za drugo referenčno obdobje
      
      
         KLJUČNO PODROČJE USPEŠNOSTI GLEDE ZMOGLJIVOSTI
      
      Zamuda pri upravljanju pretoka zračnega prometa na zračni poti v min./let
      
                  DRŽAVA ČLANICA
               
               
                  FAB
               
               
                  CILJ FAB GLEDE ZMOGLJIVOSTI NA ZRAČNI POTI
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgija/Luksemburg]
                  
               
               
                  FABEC
               
               
                  0,48
               
               
                  0,49
               
               
                  0,48
               
               
                  0,47
               
               
                  skladen (0,43)
               
            
                  
                     [Francija]
                  
               
            
                  
                     [Nemčija]
                  
               
            
                  
                     [Nizozemska]
                  
               
            
                  Švica
               
            
         KLJUČNO PODROČJE USPEŠNOSTI GLEDE STROŠKOVNE UČINKOVITOSTI
      
      Legenda
      
                  Oznaka
               
               
                  Točka
               
               
                  Enote
               
            
                  (A)
               
               
                  ugotovljeni stroški na zračni poti skupaj
               
               
                  (v nominalni vrednosti in nacionalni valuti)
               
            
                  (B)
               
               
                  stopnja inflacije
               
               
                  (%)
               
            
                  (C)
               
               
                  indeks inflacije
               
               
                  (100 = 2009)
               
            
                  (D)
               
               
                  ugotovljeni stroški na zračni poti skupaj
               
               
                  (v realnih cenah iz leta 2009 in nacionalni valuti)
               
            
                  (E)
               
               
                  enote storitev na zračni poti skupaj
               
               
                  (TSU)
               
            
                  (F)
               
               
                  ugotovljeni stroški na enoto na zračni poti (DUC)
               
               
                  (v realnih cenah iz leta 2009 in nacionalni valuti)
               
            FABEC
      
         Območje zaračunavanja: Švica; valuta: CHF
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (F)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      PRILOGA II
      
         PREDLOG ZA KOREKTIVNE UKREPE
      
      Naslednji predlog za korektivne ukrepe na področju glede stroškovne učinkovitosti se lahko izvede v kratkoročnem obdobju ob upoštevanju soodvisnosti s preostalimi ključnimi področji uspešnosti in zmogljivostmi za naložbe.
      Predlog za korektivne ukrepe:
      Promet: Švica je, v primerjavi s podatki iz prvotnega načrta izvedbe, julija 2015 že zvišala promet, načrtovan za drugo referenčno obdobje (povprečno za + 3,5 %), in tako umestila napoved glede načrtovanega prometa med nižjo in osnovno napovedjo, ki ju je pripravil STATFOR februarja 2015. Na podlagi dejanskega prometa iz leta 2015 in najnovejše napovedi STATFOR (iz februarja 2016) pa se predlaga, da se načrtovan promet še nadalje zviša, da bo odražal najnovejše razpoložljive informacije.
      Če se promet, načrtovan za leti 2018 in 2019, prilagodi, bo na primer trend ugotovljenih stroškov na enoto na zračni poti v drugem referenčnem obdobju – 2,3 % na leto, kar je bliže trendu na ravni Unije (– 3,3 % na leto), trend ugotovljenih stroškov na enoto na zračni poti v skupnem času prvega in drugega referenčnega obdobja pa – 1,4 % na leto, kar je bliže vseevropskemu cilju (– 1,7 % na leto).